CELEX: 31971R0699
Language: el
Date: 1971-03-31 00:00:00
Title: Κανονισμός (ΕΟΚ) αριθ. 699/71 τής Επιτροπής τής 31ης Μαρτίου 1971 περί τροποποιήσεως τού κανονισμού αριθ. 156/67/ΕΟΚ «περί καθιερώσεως τών λεπτομερειών καθορισμού τών τιμών cif καί τών εισφορών γιά τά σιτηρά, άλευρα, χονδρά καί ψιλά σιμιγδάλια»

Avis juridique important

|

31971R0699

Κανονισμός (ΕΟΚ) αριθ. 699/71 τής Επιτροπής τής 31ης Μαρτίου 1971 περί τροποποιήσεως τού κανονισμού αριθ. 156/67/ΕΟΚ «περί καθιερώσεως τών λεπτομερειών καθορισμού τών τιμών cif καί τών εισφορών γιά τά σιτηρά, άλευρα, χονδρά καί ψιλά σιμιγδάλια»  

Επίσημη Εφημερίδα αριθ. L 077 της 01/04/1971 σ. 0073 - 0073 Δανική ειδική έκδοση: Σειρά I Κεφάλαιο 1971(I) σ. 0173  Αγγλική ειδική έκδοση: Σειρά I Κεφάλαιο 1971(I) σ. 0192  Ελληνική ειδική έκδοση: Κεφάλαιο 03 τόμος 6 σ. 0155  Ισπανική ειδική έκδοση: Κεφάλαιο 03 τόμος 4 σ. 0159  Πορτογαλική ειδική έκδοση : Κεφάλαιο 03 τόμος 4 σ. 0159 

ΚΑΝΟΝΙΣΜΟΣ (ΕΟΚ) αριθ. 699/71 ΤΗΣ ΕΠΙΤΡΟΠΗΣ της 31ης Μαρτίου 1971 περί τροποποιήσεως του κανονισμού αριθ. 156/67/ΕΟΚ "περί καθιερώσεως των λεπτομερειών καθορισμού των τιμών cif και των εισφορών για τα σιτηρά, άλευρα, χονδρά και ψιλά σιμιγδάλια"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 120/67/ΕΟΚ του Συμβουλίου της 13ης Ιουνίου 1967 περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ. 2434/70(2), και ιδίως το άρθρο 13 παράγραφος 4,  Εκτιμώντας:  ότι σύμφωνα με το άρθρο 1 παράγραφος 1 εδάφιο δεύτερο του κανονισμού αριθ. 156/67/ΕΟΚ της Επιτροπής της 23ης Ιουνίου 1967 περί καθιερώσεως των λεπτομερειών καθορισμού των τιμών cif και των εισφορών για τα σιτηρά, άλευρα, χονδρά και ψιλά σιμιγδάλια(3),  οι επί προθεσμία προσφορές για τη φόρτωση κατά τον επόμενο μήνα λαμβάνονται υπόψη αν δεν υπάρχουν προσφορές κατά το μήνα προσδιορισμού ή αν οι προσφορές αυτές απορριφθούν εφ' όσον διαπιστωθεί ότι οι επί προθεσμία προσφορές ελλείπουν ή ότι επίσης οι  προσφορές αυτές απερρίφθησαν, η τιμή cif διατηρείται σε επίπεδο αμετάβλητο- ότι σε περίπτωση απορρίψεως των τιμών προσφοράς, η ρύθμιση αυτή υποχρεώνει να λαμβάνονται υπόψη, για τον προσδιορισμό της τιμής cif, οι επί προθεσμία προσφορές για τη φόρτωση  κατά τον επόμενο μήνα, δεδομένου ότι αυτές είναι αντιπροσωπευτικές για τον εν λόγω μήνα, εν τούτοις δεν είναι απαραίτητο να συμβαίνει το ίδιο και για τον τρέχοντα μήνα- πρέπει λοιπόν να τροποποιηθούν οι διατάξεις της παραγράφου 1 εδάφιο δεύτερο κατά  τρόπο ώστε μία τιμή cif να δύναται να διατηρείται σε επίπεδο αμετάβλητο σε περίπτωση κατά την οποία έχουν απορριφθεί οι τιμές προσφοράς για τον τρέχοντα μήνα και οι υπό προθεσμία προσφορές για τη φόρτωση κατά τον επόμενο μήνα δεν ανταποκρίνονται στην  πραγματική κατάσταση της αγοράς για τον τρέχοντα μήνα- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το κείμενο του άρθρου 1 παράγραφος 1 εδάφιο δεύτερο του κανονισμού αριθ. 156/67/ΕΟΚ αντικαθίσταται με το κάτωθι κείμενο:  "Ελλείψει προσφορών για τη φόρτωση κατά το μήνα καθορισμού ή αν, βάσει των διατάξεων της παραγράφου 2, οι προσφορές αυτές απορριφθούν, λαμβάνονται υπόψη οι επί προθεσμία προσφορές για τη φόρτωση κατά τον επόμενο μήνα. Εάν ελλείπουν επίσης οι προσφορές  αυτές ή αν επίσης απορριφθούν βάσει της παραγράφου 2 ή αν οι επί προθεσμία προσφορές για τη φόρτωση κατά τον επόμενο μήνα δεν ανταποκρίνονται στην πραγματική κατάσταση της αγοράς κατά τον τρέχοντα μήνα, η τιμή cif διατηρείται σε επίπεδο αμετάβλητο."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 31 Μαρτίου 1971.  Για την Επιτροπή Ο Πρόεδρος Franco M. MALFATTI  (1) ΕΕ αριθ. 117 της 19.6.1967, σ. 2269/67.  (2) ΕΕ αριθ. Ν 262 της 3.12.1970, σ. 1.  (3) ΕΕ αριθ. 128 της 27.6.1967, σ. 2533/67.